MUNICIPIUL CRAIOVA

CONSILIUL LOCAL AL MUNICIPIULUI CRAIOVA


                                                         HOTĂRÂREA NR. 363
privind extinderea unui spațiu, cu destinația de locuință, situat în municipiul Craiova, str.Matei Basarab, nr.6 (fost nr.8), deținut, în calitate de chiriaș, de către Buștean Spartacus
Consiliul Local al Municipiului Craiova întrunit în şedinţa ordinară din data de 28.09.2017;
Având în vedere raportul nr.126752/2017 întocmit de Direcţia Fond Locativ şi Control Asociaţii de Proprietari prin care se propune extinderea unui spațiu, cu destinația de locuință, situat în municipiul Craiova, str.Matei Basarab, nr.6 (fost nr.8), deținut, în calitate de chiriaș, de către Buștean Spartacus;

În conformitate cu prevederile art.48 din Legea Locuinţei nr.114/1996, republicată, cu modificările şi completările ulterioare, Ordonanţei de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe aprobată prin Legea nr.241/2001 și Hotărârii Guvernului nr.310/2007 pentru actualizarea tarifului lunar al chiriei (lei/m2) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ-teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonom ;
          Potrivit Hotărârii Consiliului Local nr.122/2016 referitoare la Regulamentul de organizare şi funcţionare al Comisiei Sociale pentru analiza şi repartizarea locuinţelor destinate închirierii şi la criteriile pentru stabilirea ordinii de prioritate în soluţionarea cererilor de locuinţe sociale/destinate închirierii din fondul locativ de stat;
În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă extinderea spaţiului cu destinaţia de locuinţă, situat în municipiul Craiova, str.Matei Basarab nr.6 (fost nr.8), deţinut conform contractului de închiriere nr.1036/31.01.2017, încheiat cu Regia Autonomă de Administrare a Domeniului Public şi Fondului Locativ Craiova, de către Buştean Spartacus, cu spaţiul vacant situat la aceeaşi adresă și compus din o cameră de 16,90 mp., cu dependinţele aferente în folosinţă exclusivă.
Art.2. Se aprobă modificarea în mod corespunzător a contractului de închiriere nr.1036/31.01.2017 încheiat între Regia Autonomă de Administrare a Domeniului Public şi Fondului Locativ Craiova și Buştean Spartacus.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară, Regia Autonomă de Administrare a Domeniului Public şi Fondului Locativ Craiova și Buștean Spartacus vor aduce la îndeplinire prevederile prezentei hotărâri.

